钦定古今图书集成/明伦汇编/氏族典/第040卷 > 《凌迪知万姓统谱》 > 庞尚鸿
## 钦定古今图书集成/明伦汇编/氏族典/第040卷 > 《凌迪知万姓统谱》 > 庞尚鸿

按《广东通志》：“尚鸿，字少襄，都御史尚鹏之弟。起家广
宁贡籍，入都即上书政府发赈，授盐城司训。寻擢英
山令。上安边、治河诸疏，奉檄治淮河，渐次底绩。值巡
抚巡河议不合，移怒于尚鸿，谪西安学谕，迁上海尉。
复委濬吴淞江，不避权贵，江道复旧，转昆山丞。疏劾
辅臣溺职，留中不报，遂辞归。自策名至解组，章疏及”
台阁书凡九十上，皆《匡时要略》，时论伟之。